Ignatius Suharyo Hardjoatmodjo

Ignatius Suharyo Hardjoatmodjo (Sedayu, 1950eko uztailaren 9a) indonesiar elizgizon katolikoa da, 2010etik aurrera Jakartako artzapezpikua dena. Indonesiako ordinario militarra ere bada. 1997tik 2009ra Semarangeko artzapezpikua izan zen eta 2009tik 2010era Jakartako artzapezpiku lagunkidea. 2019ko urriaren 5ean, Frantzisko aita santuak kardinal izendatu zuen.

 Bizitza 

Lehen mailako ikasketak Gubukeko Kanisius eskolan egin zituen, gero Yogyakartako Bumijoko Tarakanita eskolan sartu zen eta 1961ean Mertoyudango apaizgaitegi txikian. Bigarren mailako ikasketak Mertoyudango apaizgaitegi nagusian amaitu zituen, 1968an graduatuz. Ondoren, Yogyakartako IKIP Sanata Dharman ikasi zuen, 1971n Filosofia eta Teologian lizentziatuz eta 1976an masterra lortuz. 1976ko urtarrilaren 26an apaiztu zen.

Justinus Darmojuwono kardinalak Erroman ikasketak jarraitzeko eskatu zion. 1981ean teologiako doktoretza jaso zuen Erromako Urbaniana unibertsitatean.

1997ko apirilaren 21ean, Joan Paulo II.a aita santuak Semarangeko artzapezpiku izendatu zuen, eta urte bereko abuztuaren 22an jaso zuen apezpiku ordenatu zuten. 2006ko urtarrilaren 2an, Benedikto XVI.a aita santuak Indonesiako ordinario militar izendatu zuen.

2009ko uztailaren 25ean, Jakartako artzapezpiku lagunkide izendatu zuten eta 2010eko ekainaren 28an artxidiozesi bereko ordinario.

2019ko irailaren 1ean, Frantzisko aita santuak kardinal izendatuko zuela iragarri zuen, Indonesiako hirugarrena, eta 2019ko urriaren 5ean Spirito Santo alla Ferratellako kardinal-apaiz sortu zuen. 2025eko konklabean hautesle gisa parte hartu zuen Indonesiako kardinal bakarra izan zen.

 Ondorengotza apostolikoa 

 Erreferentziak 

 Kanpo estekak 

Kategoria:Indonesiako katolikoak
Kategoria:Indonesiako apaizak
Kategoria:Joan Paulo II.ak izendatutako apezpikuak
Kategoria:Artzapezpikuak
Kategoria:Frantzisko aita santuak sortutako kardinalak